text:  Percy prosím ťa, pomôž mi! Detská infantilná výprava za nie príliš vysokým Kronosom sa (ne)končí žiadnym útokom na zmysly. Percy je totižto detskou verziou Súboja dospelejších titanov , či ich Hnevu. Máme tu preto detská, šabličky, ocka kentaura, divný strom, plechového býka, a množstvo ikeáckych či dráčikovských pomôcok a nápadov. Strhnutie nejakým výbušným dejom, či  zvrhlosť nehrozí, pretože doprovod, ktorý nevie písať či čítať by to neocenil. Tak nejako je Percy mimo misu, pretože do vytočenia ma privádza už len úvodné desaťsekundové intro o tom, ako Olympskí bohovia existujú. Seriously! Ani v najmenšom nedokážem sympatizovať s polobohmi, i keď viem, že cieľové publikum je kdesi inde. S Kristovou brokovnicou však v reve by som čakal ako dopadne môj boj s nimi. Len tak, na zábavku. Vie sa, že život a jeho taje radšej oslávim na španielskej galeóne pretkanej prekliatou minulosťou a pomocou nej musím nájsť prameň života, alebo hocičo, čo si legendy za pochodu vymyslia. Tam je moje miesto, a nie pri černošskom kentaurovi. Popri množstvu a ton klišé, akademických postupov, hrdinskej skladby hrdinov, obetovania, nulovej akcie, násilného cestovania a lá Spy kids, prináša Percy aspoň jedno. Ďalšie vysvetlenie možnej záhady Bermudského trojuholníka... Navyše čo chcete viac, keď film točí jeden z Avengerov. (videné 17.11.2013, BDrip)
item_title: Percy Jackson: Moře nestvůr
item_directors: Thor Freudenthal
item_screenwriters: Scott Alexander Larry Karaszewski
item_cast: Logan Lerman Alexandra Daddario Jake Abel Brandon T. Jackson Stanley Tucci Nathan Fillion Leven Rambin Missi Pyle Anthony Head Douglas Smith Yvette Nicole Brown Robert Maillet Christopher Redman Mary Birdsong Morgane Slemp C. Ernst Harth Derek Mears Zoe Aggeliki Paloma Kwiatkowski Alisha Newton Katelyn Mager Bjorn Yearwood Samuel Braun Grey Damon Robert Knepper Ron Perlman Octavia Spencer Craig Robinson Aleks Paunovic Richard Yearwood Anthony Shim Jordan Weller